hu hu hu hu hu hu hu es it fr hu hu hu hu pl hu it hu pt hu hu hu hu hu ca hu hu fr hu hu hu hu hu es hu en hu fr hu hu en de hu hu hu hu hu hu hu hu hu hu hu hu hu hu hu hu hu hu hu hu hu ca hu hu hu hu en en it hu hu hu fr ru en sl en ru en hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ru bg ca hbs_lat da de el es fr he hbs_lat it ko it nl pl pms pt ru hbs_lat sv fy zh hu hu hu hu hu hu hu hu hu hu
VI. Amadé savoyai gróf – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2021. február 15.
Ugrás a navigációhoz Ugrás a kereséshez
Amedeo VI di Savoia detto il Conte Verde
Amédée VI de Savoie dit le comte vert
1383. március 1. (49 évesen)[6][1][3][4]
Ismeretlen nevű lány (1358–1358)
A Wikimédia Commons tartalmaz VI. Amadé témájú médiaállományokat.
Savoyai VI. Amadé vagy Amadeus (Chambéry, 1334. január 4. – Campobasso, 1383. február 27.) Savoya grófja 1343–1383 között. A Savoyai Grófság kiemelkedő uralkodójaként tartják számon, aki uralma alatt grófságát a régió megkerülhetetlen hatalmává léptette elő. Legjelentősebb külföldi katonai vállalkozása az 1366-os törökellenes háborúban való részvétele volt, melyet a történetírásban az Oszmán Birodalom ellen irányuló első keresztes hadjáratnak tekintenek.
Amadeus 1343-ban lépett apja örökébe a Savoyai Grófság élén, annak halála után. Mivel még kiskorú volt, kezdetben két régens gyakorolta helyette a hatalmat: III. Amadeus genfi gróf és II. Lajos vaud-i báró, akik apjának unokatestvérei voltak. A fiatal Amadeus széleskörű neveltetésben részesült: a lovaglás és kardforgatás elsajátítása mellett olyan had- és politikatörténeti munkákon nevelkedett, mint a De Re Militari és a De Regimine Principum.
Mikor I. Johanna nápolyi királynő 1343-ban trónra lépett – férje ekkor András calabriai herceg volt – II. János monferratói őrgróf megtámadta Nápoly észak-itáliai birtokait. Johanna védelmében Amadeus egyik vazallusa lépett fel, aki 1345-ben súlyos vereséget szenvedett a monferratói (franciául: montferrat-i) csapatoktól. Szorongatott vazallusa megsegítésére Amadeus személyesen vezetett hadjáratot, melynek eredményeként visszaverték a monferratói márki csapatait a Nápolyi Királyság területéről. A győzelmet követően Amadeus kölcsönös segítségnyújtási szövetséget kötött a Milánói Hercegséget uraló Visconti-házzal, a szövetséget 1350. szeptember 10-én a II. Galeazzo és Savoyai Blanka hercegnő (Amadeus húga) között megkötött házasság pecsételte meg.
A gróf 1351–1352 között Wallis kantonba vezetett hadjáratot, ahol egy parasztfelkelés robbant ki a helyi nemesek ellen. Sion 1352-es sikeres ostromát követően a gróf kiterjesztette államának határát a régióra is. 1353–1354 között csapataival részt vett a százéves háború első szakaszában, mikor II. János francia király segítségére sietve rátámadt az angolokkal szövetségben álló Hugó gascogne-i gróf csapataira és Les Abrets mellett megsemmisítő erejű vereséget mért rá.
1366-ban V. Ióannész bizánci császár segítségére sietve, I. Lajos magyar királlyal szövetségben hadjáratot vezetett a Balkánon az előretörő Oszmán Birodalom és a vele szövetséges Bulgária ellen. Míg Lajos király serege a szárazföldön nyomult előre, Amadeus hajóhadával felmentette az oszmánok által ostromolt Gallipolit, majd bevette a bulgáriai Neszebar és Szozopol kikötőket, ezt követően sikertelenül próbálkozott Várna ostromával.
Amadé hadjárata Bulgáriában (1366–67)
Kenotáfiuma az Hautecombe apátságban
Szobra a piemonti Torinóban
Becenevét, a zöld grófot a 19. születésnapjára rendezett tornán kapta, mikor egy teljesen zöld páncélzatban jelent meg és lovát is zöld lószerszámok borították, az őt kísérő lovagok és udvarhölgyek pedig szintén zöldben voltak. Ettől kezdve a zöld ruhái és udvara általános színévé vált.
↑ a b The Peerage (angol nyelven). (Hozzáférés: 2017. október 9.)
↑ Brockhaus (német nyelven)
↑ a b Gran Enciclopèdia Catalana (katalán nyelven)
↑ a b Proleksis enciklopedija (horvát nyelven)
↑ Hrvatska enciklopedija (horvát nyelven), 1999
↑ Encyclopædia Britannica (angol nyelven). (Hozzáférés: 2017. október 9.)
Eugene L. Cox. The Green Count of Savoy (angol nyelven). Princeton, New Jersey: Princeton University Press (1967)
Anne Echols, Marty Williams. An Annotated Index of Medieval Women (angol nyelven). Markus Weiner Publishing Inc. (1992)
Francesco Cognasso. Amedeo VI, conte di Savoia, Dizionario biografico degli italiani (olasz nyelven). Róma: Istituto dell’Enciclopedia Italiana (1960)
ISNI: 0000 0000 6122 5001
A lap eredeti címe: „https://hu.wikipedia.org/w/index.php?title=VI._Amadé_savoyai_gróf&oldid=23589203”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. február 15., 20:55
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.